khistorydata/jeongjo-sjw-relations huggingface dataset:
정조 20년
有政吏批判書沈煥之進參判黃昇源進參議宋煥箕未肅拜同副承旨朴宗來進申溆洪光一爲持平李東冕爲正言李明淵爲應敎金銑爲校理李基讓爲副修撰閔鍾顯爲右參贊趙達洙爲監察梁好仁爲尙衣別提校書博士單李夢龍別兼春秋徐有榘李重蓮減下
정조 20년
有政兵批判書具㢞進參判李太亨病參議李東馨病參知李義駿病行右承旨李益運進安衝稷爲同知趙濟民爲宣傳官柳憲周爲曹司五衛將金樂海爲部將洪成源爲守門將李溥萬爲僉知李聖濂爲武兼李光秀爲明月萬戶僉知文載玄上護軍李得臣護軍柳焵副護軍金翰東尹行恁副司果李垿以上單付
정조 20년
吏批再政孟賢大爲泰陵直長尹覺基爲義禁府都事金魯應爲獻陵參奉尹溆基爲司饔主簿金魯正爲禮賓直長李集玉爲司䆃奉事李啓溫爲長陵參奉左參贊單閔鍾顯右參贊單李致中
정조 20년
承旨前望單子入之李晩秀落點
정조 20년
傳于李勉兢曰承旨房仍
정조 20년
以應敎李明淵副校理尹益烈副修撰李基讓持平申溆牌不進罷職傳旨傳于李勉兢曰只推更爲牌招
정조 20년
傳于李勉兢曰發遣吏郞諸執事淸齋與否摘奸以來
정조 20년
以閔昌赫囚單子傳于李肇源曰一體保放
정조 20년
以曺翰振囚單子傳于李肇源曰與時囚保放過齋後捧供
정조 20년
朴宗來以吏曹言啓曰大臣重臣調用之家訪其後孫姓名卽刻內草記年或未滿其傍孫亦爲訪問一體草記事命下矣自臣曹訪問則故領議政金興慶奉祀玄孫幼學錫喜今年二十九歲爲年未滿錫喜三寸叔進士應魯今年四十歲云故判書金始煥曾孫進士啓溫今年二十四歲爲年未滿此外無他子孫云故領議政金在魯奉祀孫文及第鍾純非蔭仕可擬之人其子幼學敬淵今年十九歲爲年未滿云故領議政趙顯命奉祀孫潞鎭亦非蔭仕可擬之人其子幼學雲喜今年二十五歲爲年未滿而蓋此兩相家奉祀孫俱難擧議於仕路矣敢啓傳曰知道故領相金興慶家雖有曾孫年旣未滿以年滿之孫調用實合法典依此擧行故判書金始煥家只有年未滿者云何拘常格特爲調用其餘兩家愍惻甚矣卿等之言雖出公法今日承傳豈無闊狹況兩相之在先朝眷毗何等備至而協贊之力誠亦有大勳勞於朝廷當兩家回呻爲笑之機寧或膠守常典至於豐原家地處自別已例可據故相家則寸數亦遠尤何必乃爾乎趙潞鎭金鍾純皆於六品見窠卽爲擬入可也
정조 20년
李益運以禮曹言啓曰毓祥宮展拜每年季春稟定事曾有先朝下敎矣展拜吉日以何間推擇乎敢稟傳曰過十五日後更稟可也
정조 20년
李勉兢以禮曹言啓曰今番使臣回還齎來勅書入京時儀節令該曹擧行事自備局草記允下矣取考謄錄則頒詔勅書入京日百官郊迎而殿庭自上行禮之節依正至聖節望闕時例磨鍊矣今此勅書入京日行禮等節依此擧行之意敢啓傳曰知道
정조 20년
李晩秀以禮曹言啓曰今此齎來勅書旣已頒詔出來迎詔翌日當有仁政殿權停例頒敎之擧應行節目依前例磨鍊擧行何如傳曰勅使出來頒詔有異何必分日此後定式順付頒詔則當日頒敎事分付可也
정조 20년
李晩秀以備邊司言啓曰今此回還節使順付詔書入京時迎接儀節令該曹考例擧行之意分付何如傳曰允
정조 20년
李晩秀以備邊司言啓曰卽見廣州留守徐有隣狀啓則以爲城內還餉各廳各戶都受例受折米多則九千石小則七千石之數一竝加俵於外村故一戶折米比前所加大中爲二石餘小殘爲一石餘此不變通民將難支原軍餉邑軍餉之糶糴於山城者不宜擅動而從前移轉去來條折米三千石及徵逋作入條數千石中折米四五千石爲限以穀見在仍留山城以錢收捧者依摠廳支放穀取耗條散給各邑例分俵於本營束伍牙兵所在楊州等十三邑及牙兵所在龍仁等三邑平時則取耗支放緩急則作饋餉糇糧之需而姑待屯田稍廣稅額漸饒屯穀取而支放耗穀取而添餉事一體定式山城輸納一款竝除之果川則糶糴於本府肆覲倉龍仁則糶糴於本府水原倉其餘十四邑則糶糴於各其邑倉分俵數爻與本道道臣往復商確量宜擧行合行條件成節目遵行計料而雖値停減之年升合無得擧論未捧勘罪等節亦依原軍餉例定式事請令廟堂稟旨分付矣南漢之軍餉儲偫盡在山城之內而民少穀多糶糴之際疾苦爲甚至有沿江設倉移轉近邑之議矣今則年年減縮分捧定式而加俵外村者一戶所受大中爲二石小殘爲一石云爾則退計十數年前所減損殆爲十之一二揆以城餉諸留之策雖極寒心其於殘民責納之弊不啻輕歇豐寡有時利害相參然猶以還民難支之慮有此各邑分峙之請該守臣出鎭以後更作芻牧之任而專心民事非在京遙制時只爲謹守筦鑰之政而已故也束俉所在十三邑及牙兵所在三邑以還穀中錢條捧留者分數移俵皆於各其邑倉糶糴取耗而果川龍仁則以附近民戶分納於本府之肆覲永原兩倉者俱可謂變通得宜彼此兩便竝依狀請施行與本道道臣往復商量知委擧行雖値歉歲依軍餉例無得入於停減之意條列成節目報本司以爲永久遵行之地事一體分付于該守臣與京畿道臣處何如傳曰允
정조 20년
吏曹判書沈煥之參判黃昇源等疏曰伏以臣等伏奉本曹草記批旨有趙潞鎭金鍾純六品見窠擬入之命以我殿下極天無窮之孝思當是歲是月之重回展拜於閟宮興感於往典誕降德音伊時掌禮之諸臣或命賜祭或命錄後此實曠前之盛擧也臣等雖甚愚闇豈無感激贊歎竭蹶對揚之忱而第念此兩人之初不議到於仕路者誠以義理至重隄防至嚴有未可一朝毁劃也飭敎之下奉行無路玆敢聯陳短章以效執藝之義伏乞聖明亟寢成命以植國論仍治臣等瀆擾之罪以振國綱焉臣等無任云云
정조 20년
丙辰三月初一日卯時上詣景慕宮展拜入侍時行都承旨趙尙鎭行左承旨李益運右承旨李勉兢左副承旨李肇源右副承旨朴宗來同副承旨申鳳朝記事官柳遠鳴假注書任厚常記事官吳泰曾金履永二直提學李晩秀檢校直閣金勉柱檢校待敎徐有榘直閣李始源以次隨駕上具翼善冠衮龍袍乘輿出萬安門仁政門肅章門建陽門銅龍門集禮門上曰藥房提調留在監印所還宮時祗迎副提調隨駕可也賤臣承命出傳出弘化門由逌瞻門詣齋室降輿仍詣版位行再拜禮入廟內奉審訖還詣齋室命勉兢書傳敎曰是歲重回此月載屆莫逮靡洎無以爲情擬待十五日更伸展省之禮以寓一分孺慕而不有錄後記舊之擧則昔事往躅後孰識得其時領議政金興慶上相兼正使左議政金在魯主管敦匠之任而俱有例帶宮銜右議政宋寅明專掌諸務兼撰文字大提學尹淳前大提學李眞望豐原君趙顯命前監司兪拓基此四臣皆以宮賓敦匠製述書寫及至承命宣力之事各有奔走之績子爲大官挺身闡義自己職名終身不改經筵胄筵至予有甘盤之好而同日同銜特膺另簡之命者侍直金致萬南有容也故重臣金始煥家之結知受奬何如且況奇徵異聞記注可按而其家人之爲都廳亦似有待錦原君朴師益不但有書寫之勞而已稀貴多端昨年至錄其曾孫承宣洪景輔首尾周旋寵以晉秩大抵今日此敎出於志感而表心則蔭敍之人肅拜致祭之家受祭竝於十五日爲之故大臣金興慶金在魯趙顯命故重臣金始煥令該曹訪其後收用莫踰今日故大臣宋寅明故重臣尹淳李眞望故大臣兪拓基贈秩大臣金致萬故重臣南有容朴師益故宰臣洪景輔家致祭大臣家遣承旨重臣家遣禮官又命書傳敎曰政官牌招開政今日蔭仕承傳之人皆令今政調用首仕直長以下次次序陞後參奉作窠擬入事分付書訖因下敎曰政官入來于監印所開政可也上曰都承旨入侍出榻敎命入外辦上乘輿出逌瞻門至弘化門前路上曰明日侍臣不可不備員在外及未肅拜人竝許遞今日政以在京無故人差出待下批牌招察任出駕前下敎入明政門永淸門交泰門還內諸臣問安訖以次退出
정조 20년
丙辰三月初一日午時上御便殿定例堂上入侍時左副承旨李肇源記事官柳遠鳴記注官金良倜記事官吳泰曾定例堂上李時秀李晩秀尹行恁廣州留守徐有隣水原留守趙心泰檢校直閣金祖淳南公轍直閣李始源以次進伏訖上敎心泰曰植木役事何間可以了當心泰曰列邑分掌亦不煩民庶可不日告訖矣上曰華城麥農可得占豐乎心泰曰聞老農言則秋牟雖經春寒不至大段凍損春牟今方耕播大登姑難預期而雨澤調順必無告歉之慮云矣上曰注書出去還給吏曹草記改修正以入可也賤臣承命出持草記還入進伏上曰吏曹長亞堂兵曹判書入侍賤臣承命出傳與吏曹判書沈煥之參判黃昇源兵曹判書具㢞偕入進伏上曰政望皆已修正乎煥之曰俄進政廳未及擧行矣上曰向日承傳今日政收用而初仕次次陞付可也時秀曰昨冬湖西御史鄭晩錫以糧餉廳屯稅依民結例執災減稅事陳達蒙允湖西諸邑報摠之數無異全減甚至有已磨勘之邑更請減摠本廳屯稅自來輕歇所謂時起比之元結或折半或三分一二不以豐歉有所加減今若又復減稅則來後之弊誠非細憂除最尤甚不得不量減處外一依元定式毋或頉減之意出擧條申飭似好故敢此仰達矣上曰依爲之出擧條仍命書榻敎曰同副承旨聞有實恙許遞前望單子入之待下批牌招察任又命書榻敎曰禮房承旨入侍又命書榻敎曰軍士房承旨入侍命退諸臣以次退出
정조 20년
行都承旨趙尙鎭齋宿行左承旨李晩秀齋宿行右承旨李益運齋直左副承旨李勉兢齋直右副承旨李肇源齋宿同副承旨朴宗來齋宿注書柳遠鳴齋宿一員未差假注書任厚常齋直事變假注書黃基天仕
정조 20년
上詣皇壇入齋室後內閣政院玉堂藥房口傳問安答曰知道
정조 20년
以應敎李明淵副校理尹益烈副修撰李基讓持平申溆再牌不進罷職傳旨傳于李勉兢曰許遞其中有祭官令該曹口傳付軍職
정조 20년
任俊常有頉代以黃基天爲事變假注書
정조 20년
兵曹口傳政事大護軍單李源
정조 20년
李益運以壯勇營言啓曰依下敎本營隨駕衛內將校軍兵等處設粥分饋之意敢啓傳曰知道
정조 20년
李益運以訓鍊都監言啓曰依下敎衛內軍兵等處饋粥之意敢啓傳曰知道
정조 20년
李益運以禁衛營言啓曰依下敎衛內本營帳幕軍等處設粥分饋之意敢啓傳曰知道
정조 20년
丙辰三月初二日卯時上詣皇壇擧動入侍時行都承旨趙尙鎭行左承旨李晩秀行右承旨李益運左副承旨李勉兢右副承旨李肇源同副承旨朴宗來記事官柳遠鳴假注書任厚常記事官吳泰曾金履永二提學沈煥之檢校直閣金勉柱檢校待敎徐有榘直閣李始源以次隨駕上具遠遊冠絳紗袍乘輿出集成門左通禮跪請降輿禮儀使導上由冽泉東夾門入詣版位行四拜禮宗親文武百官俱以朝服四拜上陞壇內奉審詣省器位省器詣省牲位省牲訖詣典祀廳監明水火仍還幄次上曰右承旨持皇壇儀軌入侍賤臣承命出傳右承旨李益運持儀軌進伏上曰禮曹所有謄錄及儀軌更爲持入可也上曰西班正卿稀疎壯勇大將禁衛大將俱是老人休息於拱北門外使之入參別雲劍代以預差升實可也敎勉兢曰風勢如此壇上幄幕罇所器皿奉審以來勉兢奉審還奏曰幄幕器皿俱爲精設矣上曰守僕金尙禮使之招入賤臣承命出傳招尙禮入來敎曰佾舞成班於何處尙禮曰立於軒架之西皇朝人子孫班次之東矣上曰皇朝人子孫忠良子孫班次則在於何處尙禮曰在於百官之後矣上曰此殊非虞賓在位群后德讓之義也此後則成班於百官之內載之儀式可也上曰風勢不止能無塵起之慮乎尙禮曰雖已整備臨時更當精洗祭器矣上曰各別看審以爲精備可也上曰惟此建壇崇報皇朝永有辭於天下後世而歲月寢遠人情易狃春秋尊王之義幾乎無地講明予於此常存警惕至於事大交隣之際尤欲提掇此心使一脈王春賴以不墜雖儀文度數之末亦可謂想像感發之端今日親享予意深矣卿等亦須深體此意各相勉勵可也仍下御製詩命承史閣臣分書頒賜侍臣及享官諸人忠良子孫使之賡韻以進命書傳敎曰前北兵使李源特爲蕩滌敍用仍令該曹口傳付軍職仍命權退諸臣以次權退
정조 20년
行都承旨趙尙鎭坐行左承旨李晩秀坐行右承旨李益運坐直左副承旨成種仁坐右副承旨蔡弘遠坐直同副承旨尹光顔坐注書柳遠鳴仕一員未差假注書任厚常仕直事變假注書黃基天仕
정조 20년
大司憲徐有臣未肅拜執義李城輔在外掌令吳鵬南韓興裕呈辭持平二員未差監察茶時之意敢啓傳曰知道
정조 20년
李益運啓曰明日再明日元陵忌辰祭齋戒正日相値視事頉稟之意敢啓傳曰知道
정조 20년
李益運啓曰專經文臣殿講及文臣製述過科榜後更稟事命下矣以何日爲之乎敢稟傳曰與吏文製述過十五日更稟
정조 20년
傳于趙尙鎭曰右承旨入侍
정조 20년
傳于李益運曰禮房承旨入侍
정조 20년
李益運啓曰禮曹判書李祖源奉常提調李晩秀依下敎來待矣傳曰入侍
정조 20년
傳于李晩秀曰京畿監司入侍
정조 20년
承旨前望單子入之金啓洛成德雨落點
정조 20년
李益運啓曰新除授承旨金啓洛成德雨罷職傳旨纔已啓下矣何以爲之敢稟傳曰勿施前望單子入之待下批牌招察任
정조 20년
承旨前望單子入之成種仁金熙朝落點
정조 20년
以祭監監察李秉烈徐潞修等拿處傳旨傳于李晩秀曰享祀利成分揀
정조 20년
李錫夏囚單子傳于李益運曰如他囚例保放過齋後捧供
정조 20년
李益運啓曰新除授承旨成種仁金熙朝罷職傳旨纔已啓下矣何以爲之敢稟傳曰成種仁似非稱在外現告分揀金熙朝則勿施奉審進去承旨許遞與未差之代前望單子入之待下批牌招察任
정조 20년
承旨前望單子入之尹光顔蔡弘遠落點
정조 20년
兵曹口傳政事副護軍單李勉兢
정조 20년
傳于蔡弘遠曰行首宣傳官汰去當該入直宣傳官等令該府拿處
정조 20년
兵曹口傳政事鄭學耕爲宣傳官
정조 20년
傳于蔡弘遠曰坐直承旨入侍
정조 20년
以忠淸監司李鼎運狀啓才行俱備名譽相稱表著者新昌幼學成時柱堤川進士金珩吉溫陽幼學李建胄年歲行蹟後錄馳啓事傳于蔡弘遠曰以著稱於卿黨爲言則三人者之各有所存可知正欲面稽言聽竝令道臣斯速起送事分付該曹
정조 20년
以廣州留守徐有隣狀啓奉朝駕金鍾秀今月初一日二更量自果川地還第事傳于尹光顔曰再昨雖聞昨欲還第而昨日大風挽近初見則冒險涉津夜深還第何不愼護乃爾遣入侍史官問卿起居兼以再昨傳敎餘意口宣待十五日領祭事傳諭
정조 20년
尹光顔以議政府右議政意啓曰今日皇壇親祭時忠良子孫中儒武諸人未能預爲整待祼獻之後亦多有流入者事之可駭莫此爲甚不善知委之京兆當該堂上從重推考何如傳曰允
정조 20년
成種仁以成均館同知館事意啓曰今三月初三日儒生課試當爲設行而大提學未差行大司成李書九未肅拜限內不得爲之之意敢啓傳曰其間士習已爲整頓乎此草記還給
정조 20년
李益運以都摠府言啓曰今日入直內三廳武兼禁軍及軍兵等當爲中日習射而懿昭墓忌辰祭齋戒相値不得爲之之意敢啓傳曰知道
정조 20년
李益運以兵曹言啓曰依下數侍衛禁軍及武藝別監內吹兼內吹近仗軍士等處設粥以饋之意敢啓傳曰知道
정조 20년
李益運以備邊司言啓曰頃因傳敎海西蕩債事狀啓改修正上送之意行會矣卽見黃海監司徐邁修狀啓則以爲本營邑最難捧還米爲八千六百二十七石就其生存者以錢分數收捧僅爲四千六百八十一兩各處舊債錢爲二萬八千餘兩亦就其生存者分數收捧僅爲七千八百四十一兩其餘皆是指徵無處故不得不竝爲蕩減而旣是壯士支放之需則不可不充報元數故貸出戶房庫錢九千三百八十六兩竝與上項錢合爲二萬一千九百八兩內五千四百四十八兩計除當年各樣支放條及各庫舊貸錢九千七十八兩每年支放計給次以什二殖放債而本營支放錢之從願許貸於各邑已多前例故一依各邑所請分給後營下債路永爲防塞其餘七千三百八十二兩作穀殖利方便了當而小米每石定價二兩五錢春初分給歲末收捧時依詳定以錢三兩五錢定價只捧其耗條作錢元石價分排換作於會外以爲充數則取殖甚輕各邑願受故從所願分給而每歲依此竝耗殖利則自丙辰至庚申五年間將爲四萬餘兩蕩減元米八千六百二十七石及貸來錢九千三百八十六兩可以報本債錢之蕩減者亦足充報而不先陳聞以待處分及其啓聞不能詳陳致勤嚴敎惶恐待罪爲辭矣該監營逋穀與債錢指徵無處年增歲添其爲痼弊也久矣道臣之必欲變通矯救不是異事而前後居是任者之不能生心着手似由於近萬錢貨之猝難拮据故耳道臣之不請朝家不報廟堂九千三百八十餘兩公貨任意取用者不可但以不察言事體所在誠極駭然其所區處雖一一中窾有難以功而掩眚況其許貸各邑與詳定例定價等諸條亦未必其穩便可成不越五年之限而可以盡祛宿瘼該道臣前後處事可謂節節未安今於屢下嚴敎首實陳聞之後有不可曲加容貸黃海監司徐邁修亟施罷職之典本事所當勿施而係是爲民且盡職分處則到今還實反爲民弊而勢必有行不得之處今姑仍置待周年取殖計減舊債令新道臣詳察便否論理狀聞更爲稟處何如傳曰筵中亦有下敎不爲關由於朝廷有關後弊而其心則出於爲民該道臣爲先從重推考防弊一款特爲許施行之無弊之方付之道伯期於贖罪可也
정조 20년
李益運以備邊言啓曰頃因義禁府草記信川郡所在水營所管軍糧大小米虛留掩置該郡守指名狀聞之意行會矣卽見黃海監司徐邁修狀啓則以爲戊申郡守李義鳳小米未捧二百十六石零己酉郡守鄭東敎同年十月到任十二月遞歸兼任松禾縣監尹載伋磨勘大米未捧一千二十七石零小米十八石零庚戌郡守李周憲大米未捧五百十七石零小米四十二石零辛亥郡守洪守榮大米未捧七百五十四石零小米二百三十石零壬子郡守李素大米未捧三百二十石零小米一百七十零癸丑郡守李素大米未捧一千五百六十四石零小米一千四十一石零甲寅郡守金履顯大米未捧四百八石零小米三百七十石零云矣鄭東敎在任未滿三朔穀簿又不磨勘今姑勿論前後郡守李義鳳李周憲洪守榮李素金履顯兼任前松禾顯監尹載伋竝令該府拿問照律勘處何如傳曰允
정조 20년
李益運以備邊司言啓曰卽見廣州留守徐有隣狀啓則以爲戶曹貸去餉米厥穀夥然其中折米二千石若以京畿所在逋還穀取償使餉穀有滋潤之益則從玆以後更不必復言餘數至於惠廳則南漢米之移給貢價者三十餘年仍爲不報亦非所以互相資用之道而本色出送其勢恐難以錢還報亦自有例惠廳貸去米一千三十三石零以惠廳折價錢使之取用則謹當策應於墩廊廨宇修繕之役如其有餘則設屯與作穀間從長區處亦甚便當請令廟堂稟旨分付矣山城諸公廨修改之役果爲緊急而容入物力猝難變通則本府軍餉之戶惠廳前後貸去者欲爲責償取用誠亦不可已之事然地部逋還穀都數近甚耗縮若出折米二千石則餘存無幾今不可擧論爲言惠局錢條則近以各司給代與湖西貿穀用處甚廣六千餘兩捐出斷無其路爲言問之地部與惠局而該堂上所答一辭同然今雖稟請許施萬無循例奉行之理無益於事徒有紛紜之慮狀辭今姑置之待經用有裕而更爲請得之意分付何如傳曰戶曹貌樣雖然惠廳事勢稍勝更問惠廳後日次對時稟處可也
정조 20년
李益運以訓鍊院知訓鍊院事意啓曰傳曰日前訓鍊院修補事有飭敎而追聞先朝有受敎此後頹圮三營合力修補事定式其後又有洪奉朝賀筵奏修補之節守直之方有所建白至令能麽兒廳官吏合廳以爲相制維持之地批旨稱美傳敎與批答如右而不能遵守是豈肯構之道以此意申明嚴飭該院使之一依受敎爲之而修補與合廳一款從長成出節目與今番傳敎令知訓鍊揭板院壁事分付區劃財力卽爲始役始役與畢役皆卽草記事亦爲分付事命下矣三營合出財力以禁衛營千摠李弘遠依例差定都廳本院各公廨自今初三日始役而日後修補之節能麽兒廳合屬事宜追成節目條列揭板之意敢啓傳曰知道
정조 20년
李益運以二所巡廳言啓曰去夜二更二點量犯夜人右捕廳捕校前萬戶金振聲執捉問其軍號則答以不知故依例移送兵曹之意敢啓傳曰知道
정조 20년
以忠淸監司李鼎運啓本分賑飢口穀數開錄事判付內啓下賑恤廳爲旀峭寒尙緊其所賙飢之方果能一一嚴飭是隱喩今月旬望前後別遣繡衣考察勤慢先以此意知悉事令該廳卽爲嚴飭爲良如敎
정조 20년
禮曹故大臣兪拓基故重臣南有容朴師益故宰臣洪景輔家廟時在京第故大臣宋寅明家廟時在高陽地贈秩大臣金致萬家廟時在廣州地故重臣尹淳家廟時在長湍地故重臣李眞望家廟時在山淸縣任所祭文令藝文館撰出祭物及執事官令各其本道差定事分付何如啓判付內依所啓施行爲旀其中故大臣兪拓基故重臣南有容家祭文當親撰以下而其外諸家祭文承宣中內知製敎使之製進爲旀時未兼帶者本職竝許遞前望單子入之爲旀祠板在任所之家觀其道里遠近承宣禮郞從便辭朝竝令趁十五日一體設祭之地爲良如敎
정조 20년
咸鏡監司趙宗鉉疏曰伏以園寢祗謁聖孝克伸鑾蹕穩旋玉體彌康臣民慶忭遠邇惟均仍伏念臣濫叨重寄歲且周矣事事瘡疣無往非罪而惟我聖上天地於臣父母於臣寬假而庇覆之至于今得免大何亦云倖耳迺於千萬意外以臣曾忝昔年陪衛之列特紆晉秩之命又下臣父臣祖賜祭之恩臣始則驚惶震懍終焉感格隕越誠不知所以措躬也嗚呼中間日月居然三十有七年矣當時僚屬零落殆盡而臣獨老而不死尙寄班聯隆恩莫報於餘生往事若隔於前塵每一興思未嘗不中夜掩涕玆者追遠之孝思愈久靡替錫類之洪恩無微不曁乃以非常之寵遽加罔功之賤而伏況先臣兩世以賓筵之舊藥院之勢王言誕宣恩褒鄭重此誠曠世所未有也先儒有言古今至榮無如得聖賢一字見許今臣所被殊私不但爲一字而已誠勤之諭特示愴傷之意記存之眷竝賜侑酹之典臣手擎恩言告于先臣祠板哭至失聲誠不覺存沒之已隔若使九原有知亦必感泣於幽冥圖報於隕結如臣不肖雖磨放糜粉尙何少酬其萬一哉噫臣固滓穢之賤耳恩重生成報蔑塵刹而又從以節次推遷輥到崇顯年纔一朞秩已三擢公器之屑越私分之踰濫已無可言而小器易盈亟走多躓政爲臣今日道也聞命悸恐寢夢不寧玆不得不仰首哀鳴伏乞聖慈特垂矜念收還新資以安賤分焉且臣見任卽古所稱北門鎖鑰雖幸邊境無虞年事少豐藩維之重按察之責有非如臣衰朽無能疾病侵尋者所可久據非不欲早自祈免不至僨誤而連値事會尙此盤礡無所猷爲徒費廩祿居常愧懼如不自容矧今一家三世竝蒙異渥寵光所及瞻聆皆聳滿盈之戒去而益切銜解之願到此益急而見今春序已晩陵殿奉審事體至重未敢言私雖不獲已冒沒擧行而百爾思量決難蹲仍亦望曲賜體諒趁速遞改以幸公私不勝大願臣無任云云答曰省疏具悉藩任豈可無端數遞勿辭察任
정조 20년
大報壇親祭敎是時祭報府進幣瓚爵官吏曹判書沈煥之奠幣瓚爵官行副護軍金祖淳薦爼官戶曹判書李時秀禮儀使禮曹判書李祖源典祀官奉常正沈銖壇司奉常僉正朴命球壇上執禮行副護軍尹行恁壇下執禮直閣李始源第一位執尊副司果尹序東二位執尊副司果沈興永三位執尊副司果李升運第一位大祝副司果金羲淳二位大祝副司果金近淳三位大祝副司果林漢浩第一位祝史副司果金履喬二位祝史副司果李翊模三位祝史注書金履永第一位齋郞副司果洪秀晩二位齋郞副司果金銑三位齋郞副司正金履載第一位捧爼官司僕僉正兪漢雋宗廟令尹應鉉長興奉事金履度第二位捧爼官副司果李壽彬司僕主簿金晩淳永禧殿參奉吳慶元第三位捧爼官儀賓都事宋欽書惠陵令洪秉玉童蒙敎官金啓淳盥洗位禮曹正郞金熙周兵曹佐郞權烒爵洗位兵曹正郞南達孫宗簿主簿權熀掌牲令典牲主簿南省老協律郞掌樂正鄭東觀贊者引儀崔慶鎭李繼祜謁者兼引儀崔日運金樂敏贊引兼引儀鄭煥恭金信行祭監監察朴鼎元徐潞修從享獻官行大護軍李聖圭祝史副司正金邁淳齋郞弘陵令任尙濂贊引假引儀李永薰
정조 20년
丙辰三月初三日子時上詣皇壇行祭入侍時行都承旨趙尙鎭行左承旨李晩秀行右承旨李益運左副承旨李勉兢右副承旨李肇源同副承旨朴宗來記事官柳遠鳴假注書任厚常記事官吳泰曾金履永二提學沈煥之檢校直閣金勉柱檢校待敎徐有榘直閣李始源以次侍立上具冕服自幄次詣朝宗門外百官皆以祭服隨行禮儀使導前由冽泉門至東壝門外上執圭詣位板前北向立報禮曰禮儀使啓請行事禮儀使跪告有司謹具請行事軒架作景安之樂烈文之舞上行四拜禮樂九成乃止禮儀使導上詣盥洗位帨手仍詣第一位樽所西向立登歌作肅安之樂烈文之舞上執瓚權地執幣奠幣奠酌訖詣第二位第三位如初禮禮畢禮儀使導上詣飮福位北向立上受爵飮已受爼授近侍仍復位行四拜禮撤籩豆登歌作雍安之樂徹訖軒架作景安之樂行四拜禮在位皆四拜樂一成乃止禮儀使導上詣望燎位北向立大祝取祝幣燎之禮儀使啓禮畢上還由東壝門至幄次釋冕服少頃乘輿入集成門還內諸臣以次退出
정조 20년
丙辰三月初三日辰時上御重熙堂右承旨入侍時右承旨李益運記事官柳遠鳴記注官安經心記事官金履永以次進伏訖上曰已經承旨中知製敎被選者凡幾人而方帶承旨人中被選者亦幾人益運曰時在承旨中李勉兢一人矣上曰承旨俄有許遞之命而其中左右承旨勿遞事注書出去分付可也賤臣承命出傳還入進伏仍命退承史以次退出
정조 20년
丙辰三月初三日辰時上御重熙堂右副承旨京畿監司入侍時右副承旨李肇源假注書任厚常記事官吳泰曾金履永京畿監司金文淳以次進伏訖上曰禮房承旨入侍賤臣承命出傳左副承旨李勉兢偕入進伏命肇源判付廣州留守徐有隣狀啓訖上曰奉朝賀金鍾秀昨日夜深後冒風還第云殊甚驚慮仍命書傳敎曰再昨雖聞昨欲還第而昨日大風挽近初見則冒險涉津夜深還第何不愼護乃爾遣入侍史官問卿起居兼以再昨傳敎餘意口宣待十五日領祭事傳諭上曰吳泰曾持此傳諭進去可也上曰畿伯進前文淳進伏上曰何時當出巡乎文淳曰已爲下直矣上曰何間當還營乎文淳曰望後似當還營矣上曰西道發巡亦在何間乎文淳曰望後還營後卽當發巡計矣上曰華城留守何時當下去云耶文淳曰再明當爲下去云矣命肇源書傳敎曰時囚罪人韓用龜參班於百官班則果分明云生疎所致與在家有異趙台榮李基慶飭已施竝分揀放送執禮以下則其時雖命陞殿現發其爲各進本班不爲進參於執事班非獨執禮預差而已此後嚴飭吏曹更莫敢如是命書榻敎曰新除授承旨牌招察任仍命退諸臣以次退出
정조 20년
丙辰三月初三日午時上御重熙堂禮曹判書奉常提調入侍時左副承旨李勉兢假注書任厚常記注官安經心記事官金履永禮曹判書李祖源奉常提調李晩秀以次進伏訖上曰享祀時儀節卿等更考可據文蹟乎祖源曰未及詳考矣上命書傳敎曰皇壇享儀之用九成六佾義起之微旨在焉而節目之間昔無今有者多至於省鼎鑊視滌漑監取明水火卽集禮與五禮儀通行之例集禮則皇帝親爲五禮儀則終獻官爲之而壇享三獻皆親奠以是省視監之節禮儀使代行終獻官之事矣誓戒與望燎昔之代行者今皆因先朝定制皆親爲況此省視監之皇朝禮應在於親行之節而先朝乙酉亦嘗躬行而獻禮竝親行則獨於此一款代行者尤豈不近於取便乎自今壇享先省器次省牲次省鼎鑊視滌漑監取明水火實爲從周之一端而亦可以仰述先志以此意令該曹釐正於皇壇儀又命書傳敎曰禮房承旨馳詣懿昭墓奉審摘奸以來而祝稱昭告香亦有押則獻官職品之用堂下殊非故相建言於孝廟朝釐正昭顯墓儀式之意自今獻官用堂上三品事分付今日則奉審承旨因爲獻官行事後復命又命書榻敎曰王大妃殿進御加味蔘橘飮自今日一貼式限三貼煎入命退諸臣以次退出
정조 20년
丙辰三月初三日酉時上御重熙堂坐直承旨入侍時右副承旨蔡弘遠假注書任厚常記事官吳泰曾金履永以次進伏訖上曰大臣之病近果如何耶弘遠曰積氣有時升降尙未快蘇矣仍命書傳敎曰夜行壇享洋洋乎皇靈陟降之降監在是周旋折旋之餘益不禁匪風下泉之思增我寤愾坐漏沈沈因此而有起想者去夜參班忠臣子孫擧案有贈都憲申㬅之後矣予於若人別致曠感以其賢父之子克繩先武一部陽秋作爲家計自丙丁以後廢貢擧絶仕宦放跡江海之間悲歌往來若將駕一葦而泝萬頃以朝南渡之朝廷而不可得焉則沒齒自靖遂作海外之逸民年前綽楔豈足曰崇報況其家世世守風節至今百有餘年耕食山中坐不向西若非贈都憲上承下授之義之烈安能若是卓然永有辭於千禩萬代在朝家褒奬之典尙闕易名可謂欠事特加贈正卿仍令弘文館宣以節惠東壁見窠開政差出明日雖當先大王諱辰坐齋而事有關於旌忠紀節明天理正人心之功者靡不闡發極窮至底昔我先王尊周之至誠苦心也齋日行政未必不爲仰體之一道政官待開門牌招擧行又有興感者世稱節義先指三臣而三臣中洪學士成仁之日適在再明與兩學士各於成仁之日遣官賜祭在先朝則屢以御製祭文以寵之予至今未遑爲焉今番致祭祭文當親撰令藝文館知悉仍命退諸臣以次退出
정조 20년
行都承旨黃昇源坐行左承旨林濟遠坐行右承旨李晩秀坐左副承旨成種仁坐直右副承旨蔡弘遠坐同副承旨尹光顔坐直注書金履永仕柳遠鳴仕直事變假注書黃基天仕
정조 20년
大殿王大妃殿惠慶宮中宮殿內閣政院玉堂翌日口傳問安答曰知道
정조 20년
藥房提調沈頤之副提調趙尙鎭啓曰壇享親祼誠禮克伸移次徹漏勞動且多伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝且仰稟答曰知道慈殿慈宮氣候一樣卿等不必入侍明日亦勿入來王大妃殿惠慶宮中宮殿藥房口傳問安答曰知道
정조 20년
成種仁啓曰大司憲徐有臣未肅拜執義李城輔在外掌令吳鵬南韓興裕呈辭持平二員未差監察茶時之意敢啓傳曰知道
정조 20년
傳于蔡弘遠曰禮房承旨馳詣元陵奉審摘奸局內諸陵一體奉審以來
정조 20년
尹光顔啓曰吏曹判書沈煥之參判黃昇源牌不進推考傳旨今方捧入而開政命下之後如是違牌不卽擧行事甚未安竝更卽牌招何如傳曰允
정조 20년
尹光顔啓曰吏曹判書沈煥之參判黃昇源再牌不進推考傳旨今方捧入而開政命下之後屢違召命不卽擧行事甚未安所當更請牌招而係是一日三牌何以爲之敢稟傳曰此啓辭還給今日豈可爲汗漫酬應乎前牌催促
정조 20년
傳于尹光顔曰右承旨入侍
정조 20년
以進賀正使判府事李秉模等狀啓今月初一日還渡江出來事傳于尹光顔曰卿等一行冒寒兼程之餘還涉利穩甚用多幸異於先發節行之有齎來者卿等式遄其歸亦勿疾驅事遣史官傳諭于回還正使李判府事仍問其間行役安否
정조 20년
傳于黃昇源曰左承旨入侍
정조 20년
黃昇源啓曰前假注書徐俊輔仍察上注書之任何如傳曰允
정조 20년
吏曹口傳政事注書單金履永
정조 20년
傳于李晩秀曰文正公尹煌卓節高風可以樹百垂千頑廉懦立昨因擧案見之後承之繁衍爲諸家之最賡載者至過百人以予曠感之想豈無示意於此辰遣承旨致祭同副進去
정조 20년
傳于黃昇源曰昨日傳敎中洪學士致祭雖以明日下敎而明日何日正日與齋日有異則終涉未安退行於兩學士成仁之日事分付該曹
정조 20년
有政吏批判書沈煥之參判黃昇源進參議宋煥箕在外同副承旨尹光顔進以姜克成李基慶爲持平沈鎜爲正言李始源爲應敎金觀柱爲副應敎金近淳鄭來百爲副校理李基讓爲修撰尹益烈爲副修撰兪彦脩爲同義禁具庠爲藝文提學李聖圭爲社稷提調申錫老爲氷庫別檢李始源爲中學敎授禁府都事尹覺基司䆃奉事李集玉相換贈大司憲申㬅贈吏判例兼加贈正卿事承傳故兵使崔命柱贈兵參例兼同知崔䘻考奎章閣兼直閣單李始源
정조 20년
兵批判書具㢞病參判李太亨入直進參議李東馨病參知李義駿病左副承旨成種仁進副護軍申鳳朝朴宗來李肇源副司直李明淵尹益烈申溆洪光一金宗發李萬運副司果金熙稷李基讓李東冕南基萬以上單付
정조 20년
傳于尹光顔曰同副承旨入侍
정조 20년
傳于蔡弘遠曰奉審承旨入侍
정조 20년
傳于尹光顔曰領議政箚子入之
정조 20년
傳于尹光顔曰留院上疏入之
정조 20년
蔡弘遠啓曰勅書入京日當爲頒敎弘文提學具庠待開門牌招敎文使之製進何如傳曰允
정조 20년
傳于李晩秀曰陳疏承旨踏下代前望單子入之待下批牌招察任
정조 20년
承旨前望單子入之黃昇源林濟遠落點
정조 20년
領議政洪樂性箚曰伏以壇享躬將聖慕克伸移次勞動玉體萬康區區欽頌曷有其極仍念本營事體與他自別起居之節尤係常典而況今此動駕經宿寒曉將事之餘廷臣候儀亦自照例則本營之全然闕禮誠極未安臣忝叨都提調之任癃病昏聵旣未能趨參又不能提飭伏不勝惶隕萬萬縮伏竢譴而至於大將之漫不覺察使應行之禮未免隳闕者不可以一時做錯有所容恕臣謂該大將金持默宜施譴罷之典矣玆當忌辰隔宵齋居孺慕之時事關式禮不敢泯默冒瀆崇嚴尤增悚兢取進止答曰省箚具悉卿懇罪在大將於卿何有該大將金持默爲先從重推考卿須安心仍傳曰此批答遣史官傳諭
정조 20년
行都承旨趙尙鎭行右承旨李益運聯名疏曰伏以臣等愚迷顓蒙觸事顚錯多年近密徒積罪戾雖荷聖度之包容每切私心之愧悚今日報申之後次第退歸纔出望門伏承留待之命未暇商量忙急歸院而第念承宣之職與他自別旣出望門外一步則雖有召命不得無牌而入自古已然而臣等專昧事例進退之際擧措顚倒使院中舊規自臣等而壞了無餘相顧慙悚如無所容玆敢聯陳短章徑出禁扃伏乞聖慈俯賜鑑諒亟降威罰以爲昧例不職者之戒焉臣等無任云云踏啓字
정조 20년
丙辰三月初四日辰時上御重熙堂右承旨同副承旨入侍時行右承旨李益運同副承旨尹光顔假注書任厚常記事官吳泰曾金履永以次進伏訖上曰今夜二所監軍誰也益運曰兵曹正郞呂駿永矣上曰今夜被捉之人雖未知京鄕之人而名以儒生毆打羅騎亦豈成說乎益運曰誠駭然矣上曰勿論如此如彼貽羞則不少矣以需爲名豈有作此駭擧乎此必是學隷輩之所爲承宣出去傳于刑曹學隷之應問人捉囚過齋後嚴治可也命光顔書判付訖仍命退承史以次退出
정조 20년
丙辰三月初四日辰時上御重熙堂左承旨入侍時行左承旨李晩秀假注書徐俊輔記事官吳泰曾金履永以次進伏訖命書傳敎曰贈參判崔孝一之忠節而不與於壇享之列大是欠事分付京兆其子孫使之一體參班今番贈都憲申㬅議諡時同爲議諡上曰徐俊輔奉命之行在渠何等好事耶中路銜命迎覲乃父萬里回還之行相見之時必當欣喜無比也仍敎賤臣曰下去時不必疾馳按站作行復命則先於使行一二日爲之也上曰假注書徐俊輔奉命代注書金履永令該曹口傳還付牌招察任出榻敎仍命退承史以次退出
정조 20년
丙辰三月初四日申時上御重熙堂左承旨入侍時行左承旨李晩秀記事官柳遠鳴記事官馬思人吳泰曾以次進伏訖上曰忠良子孫使漢城府指揮卽爲來待于閤門外分付兵曹郞廳到卽入門勿爲阻搪可也賤臣承命出傳還入進伏上曰左副承旨同副承旨京畿監司吏曹判書直閣檢校直閣檢校待敎漢城左尹入侍賤臣承命出傳左副承旨成種仁同副承旨尹光顔京畿監司金文淳吏曹判書沈煥之直閣李始源檢校直閣尹行恁金祖淳南公轍檢校待敎徐有榘漢城左尹李漢豐進伏上曰抄啓文臣金羲淳金履喬金近淳宋祥濂宋知濂金履載前承旨李勉兢李肇源卽爲來待賤臣承命出傳與金羲淳等偕入進伏上敎文淳曰再昨御製詩頒下後始覺韻字之互換故改書以下卿持此改書本頒于卿之諸宗人使之更爲賡進可也敎漢豐曰卿出坐閤外招入忠良子孫分給使之賡進而過齋日後呈于內閣之意詳諭可也上曰今日齋日不必有公事而皇壇齋所敬次兩朝御製韻卽仰體先朝尊周之意故所以有今日之分頒也上曰儒生出去時必値夜深分付巡邏營及左右捕廳勿爲夜禁可也命書傳敎曰贈參判崔孝一之忠節而不與於壇享之列大是欠事分付京兆其子孫使之一體參班贈都憲申㬅議諡時同爲議諡右副承旨蔡弘遠奉審入來上曰入侍弘遠進奏曰奉審無頉矣上曰局內諸陵一體奉審乎弘遠曰然矣上曰出去政院同爲書役可也上曰申㬅子孫中誰是不求聞達可合收用者申滃入來云問而知入可也賤臣承命出回奏曰問于滃則以爲奉祀孫年纔十八尙未成人其外別無可合者云矣仍命退諸臣以次退出
정조 20년
行都承旨黃昇源坐行左承旨林濟遠坐直行右承旨李晩秀坐左副承旨成種仁坐右副承旨蔡弘遠坐同副承旨尹光顔坐直注書金履永仕柳遠鳴仕直事變假注書未差
정조 20년
藥房提調沈頤之行左承旨林濟遠啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 20년
蔡弘遠啓曰明日頒敎相値視事頉稟之意敢啓傳曰知道
정조 20년
成種仁啓曰大司憲徐有臣持平李基慶未肅拜執義李城輔持平姜克成在外掌令吳鵬南韓興裕呈辭監察茶時之意敢啓傳曰知道
정조 20년
林濟遠啓曰備邊司郞廳來言今日賓廳日次而國忌正言相値不得來會云矣敢啓傳曰知道
정조 20년
林濟遠啓曰事變假注書黃基天身病猝重勢難察任今姑改差何如傳曰允
정조 20년
傳于黃昇源曰禮房承旨入侍
정조 20년
蔡弘遠啓曰前前大提學洪良浩牌不進推考傳旨今方捧入而頒敎文製進命下之後如是違牌不卽擧行事甚未安更爲牌招何如傳曰允
정조 20년
蔡弘遠啓曰前前大提學洪良浩再牌不進推考傳旨今方捧入而頒敎文製進命下之後如是違牌不卽擧行事甚未安所當更請牌招而係是一日三牌何以爲之敢稟傳曰更爲牌招
정조 20년
蔡弘遠啓曰前前大提學洪良浩三牌不進推考傳旨今方捧入而頒敎文製進命下之後連事違召無意承膺事體所在誠極未安所當更請牌招而係是一日四牌何以爲之敢稟傳曰更爲牌招
정조 20년
蔡弘遠啓曰前前大提學洪良浩四牌不進推考傳旨今方捧入而頒敎文製進命下之後連違召命終不承膺揆以事體萬萬未安所當更請牌招而係是一日五牌何以爲之敢稟傳曰更爲牌招違牌勿爲呼望
정조 20년
林濟遠啓曰頒敎文製進一時爲急而前前大提學洪良浩屢度催促之下來詣闕外謂有身病終不承膺事體所在萬萬未安推考警責何如傳曰藝文提學牌招
정조 20년
尹光顔啓曰藝文提學具庠牌不進推考傳旨今方捧入而頒敎文製進一時爲急如是違牌事甚未安更卽牌招何如傳曰允
정조 20년
丙辰三月初五日卯時上御重熙堂奉審承旨入侍時右副承旨蔡弘遠記事官金履永記主官金良倜記事官吳泰曾以次進伏訖上曰祭物精備之意其果嚴飭乎弘遠曰各別申飭矣命書榻敎曰前前大提學牌招頒敎文使之製進仍命退諸臣以次退出
정조 20년
行都承旨黃昇源坐左承旨成種仁坐右承旨李海愚坐直左副承旨蔡弘遠坐右副承旨尹光顔坐直同副承旨徐有鍊坐注書柳遠鳴仕直一員未差假注書李毅采仕事變假注書尹致永仕
정조 20년
蔡弘遠啓曰明日常參經筵取稟傳曰停
정조 20년
黃昇源啓曰注書金履永今日不爲仕進卽爲牌招何如傳曰允
정조 20년
成種仁啓曰西北別付料親臨試射過齋後更稟事命下矣以何日爲之乎敢稟傳曰過十五日後更稟
정조 20년
徐有鍊以吏曹言啓曰慶尙道柒谷居副司直李萬運寧海居副司直南基萬全羅道長興居繕工監副奉事魏伯珪南原居童蒙敎官崔崑今已上來之意敢啓傳曰竝令來待可也
정조 20년
傳于徐有鍊曰繕工副奉事魏伯珪留待
정조 20년
傳于徐有鍊曰右承旨許遞前望單子入之待下批牌招察任
정조 20년
傳于徐有鍊曰諸承旨持公事入侍
정조 20년
傳于蔡弘遠曰禮房承旨入侍
정조 20년
注書金履永罷職代以李章垕爲假注書
정조 20년
黃昇源啓曰假注書李章垕時無職名令該曹依例付軍職冠帶常仕何如傳曰允
정조 20년
蔡弘遠啓曰藝文提學具庠再牌不進推考傳旨今方捧入而連違召命不卽承膺事體所在誠極駭然所當更請牌招而係是一日三牌何以爲之敢稟傳曰更爲牌招
정조 20년
傳于蔡弘遠曰赦句添入
정조 20년
成種仁啓曰頒敎文中赦句添入事命下矣某罪以下宥之乎敢稟傳曰徒流以下竝宥
정조 20년
尹光顔啓曰頒敎文中赦句添入事命下矣藝文提學旣在闕中使之赦句添入之意敢啓傳曰知道
정조 20년
李海愚啓曰頒赦爲之事命下矣未承授推考傳旨自本院依例爻周之意敢啓傳曰知道
정조 20년
黃基天改差代以尹致永爲事變假注書
정조 20년
傳于尹光顔曰大臣旣入闕中初十日次對進定於今日
정조 20년
傳于蔡弘遠曰回還使臣入侍
정조 20년
傳于徐有鍊曰大臣備局堂上引見
정조 20년
徐有鍊啓曰今日次對兩司當爲進參除在外外未肅拜呈告人員竝卽牌招何如傳曰允
정조 20년
傳于尹光顔曰吏兵房承旨持歲抄入侍
정조 20년
傳于李海愚曰推考房承旨持禁府刑曹赦文書入侍
정조 20년
傳于李海愚曰陳疏判義禁許遞前望單子入之待下批牌招先擧行後謝恩
정조 20년
判義禁前望單子入之沈頤之落點
정조 20년
傳于李海愚曰赦文書須有判堂可以擧行刑曹在外判書許遞前望單子入之待下批牌招先擧行後謝恩
정조 20년
刑曹判書前望單子入之李祖源落點
정조 20년
備忘記中官金完碩康壽甲竝百官加親授
정조 20년
備忘記安恩君𤈻廣陵君烻百官加親授
정조 20년
傳于徐有鍊曰副司果李萬運聞有九耋老父云孝理之政豈可强令在京仕宦許令今日歸覲仍令給馬旣召還送是豈勤諮之本意乎道內隣近準瓜守令口傳差送事分付該曹
정조 20년
吏曹口傳政事以李萬運爲安義縣監
정조 20년
以禁府保放罪人尹𡊠具絳曺翰振閔昌爀李錫夏赦單子傳于成種仁曰以上放其中時任守令使之當日還官
정조 20년
以禁府未及拿來罪人卞緯鎭林淳浩金宅和成鼎柱李惟稱沈養之赦單子傳于成種仁曰分揀
정조 20년
以禁府草記未下罪人徐有和赦單子傳于成種仁曰分揀
정조 20년
以禁府保放罪人金晦彬赦單子傳于成種仁曰事關邊政民隱不可白放追奪告身一等放送
정조 20년
以禁府時囚罪人鄭周誠李貞坤柳曮南志復李義鳳李周憲洪守榮李素金履顯尹載伋赦單子傳于成種仁曰以上放
정조 20년
傳于尹光顔曰百官加下批政事當日爲之
정조 20년
傳于尹光顔曰百官加下批政事當爲之而吏判以向日事謂有處分之敎不爲參政云從重推考使之卽爲擧行
정조 20년
有政吏批判書沈煥之進參判未差參議宋煥箕在外右副承旨尹光顔進以徐龍輔爲吏曹參判閔鍾顯爲禮曹判書李得臣爲漢城判尹李亨元爲左尹尹弼秉爲右尹申思運爲知義禁韓光近爲同義禁金頤柱爲宗簿提調李寅采爲兵曹佐郞林濟遠爲忠淸監司
정조 20년
李海愚啓曰臣與左承旨林濟遠伴直矣纔已移拜忠淸監司矣伴直無人同副承旨尹光顔卽爲牌招何如傳曰允未差之代今日政差出
정조 20년
吏批再政以徐有鍊爲承旨徐龍輔爲尙衣提調判敦寧單金履素
정조 20년
兵批判書具㢞病參判李太亨病參議李東馨入直進參知李義駿病右承旨李海愚進大護軍單尹師國權護軍單趙尙鎭李益運金魯永李漢豐副司果單朴趾源副司正單李章垕
정조 20년
傳于李海愚曰忠淸監司入侍
정조 20년
備忘記忠淸監司林濟遠下直長弓一張長箭一部片箭一部筒兒一箇賜給
정조 20년
傳于李海愚曰坐直承旨入侍
정조 20년
傳于尹光顔曰吏兵曹歲抄點下者依例捧傳旨
정조 20년
兵曹口傳政事護軍單李晩秀
정조 20년
兵曹以姜五成爲御營中軍
정조 20년
尹光顔以弘文館言啓曰新除授副應敎金觀柱時在京畿驪州地經筵入番事緊請斯速乘馹上來事下諭傳曰依啓
정조 20년
徐有鍊以吏曹言啓曰今此迎勅頒赦時宣敎官吳鼎源時無職名令該曹口傳付軍職何如傳曰允
정조 20년
徐有鍊以吏曹言啓曰別歲抄書入事命下矣居中居下亦爲書入乎敢稟傳曰與大赦有異置之
정조 20년
尹光顔以吏曹言啓曰今二月十九日因慶尙監司李泰永移文臣曹草記嶺南宣召人參奉張胤宗以其老病不得上去事批旨內知道以湖南飭諭批旨亦爲措辭關飭參奉張胤宗果難强迫則不可虛縻職名本職姑爲改差仍付軍職令該道特給今朔之祿以示念先正之意日暖後如可上來則上來然又難强軍職狀聞減下事分付道臣湖南則薦剡者三人宣召者又有人而本道尙無一言大抵此道臣自在海藩其所擧行全沒嚴畏之意凡有朝令慢忽莫甚雖付含容之科寬假已久而終不知悛則獨不畏邦有常憲乎第以此意嚴問草記可也事命下而同日因全羅監司徐鼎修移文臣曹草記湖南宣召人繕工監副奉事魏伯珪以姑觀病差日暖馳進等語附陳下款甚爲僭妄而道臣之只依其言登聞已涉不審道臣徐鼎修推考伯珪催促登程事批旨內允朝廷莫嚴者體例而旣非徵招之例則所對殊甚未安而遠人生疎足可容恕此後令道臣申飭體例於宣召諸人莫敢如前之爲事嚴飭道臣處可也事命下矣自臣曹奉承批旨又以副司勇張胤宗使之待日暖起程今朔軍銜之祿自該營趁速頒給而實病果難强則卽爲具由狀聞以才行薦進之意特敎申飭今幾月朔況本道素稱士夫之鄕則豈無可合之人而迄無一言在道臣奉行朝令之道甚爲怠緩更勿玩愒搜訪剡啓自在海藩擧行之事全沒嚴畏凡有朝令慢忽莫甚之委折一一回移本道宣召人則無敢如湖南魏伯珪之僭妄屑越事預加嚴飭之意措辭關飭於該道臣李泰永處矣卽接回移則自承飭敎以來夙宵憧憧恐無以對揚聖意行關列邑使之抄報博採輿論期得實行第念薦剡旣係難愼聞見每患未逮雖不無一二及聞而亦未敢遽然修啓稽忽至此惶隕罔措今當行部之時多岐搜訪益加詳察謹當摭實登聞計料今此聖敎荐下若是截嚴萬萬震越伏地俟勘張胤宗祿米依關辭卽爲輸送而上去與否今方措辭知委待該邑報來追于登聞爲辭矣以才行薦剡之意十行溫綸逈出尋常則凡在按藩之列者固當殫誠搜訪趁速修啓期於對揚休命固其職分而嶺南素稱鄒魯之鄕則行著鄕黨跡淪草茅之士豈無其人哉乃於飭敎之下敢以聞見未逮詳察登聞等語漫漶附對且其自在海藩擧行之事全沒嚴畏凡有朝令慢忽莫甚致煩嚴敎之委折措辭關問則事當歷擧前後居藩不勤奉行之罪事事首實一一訟愆蹙伏震悚恭俟嚴譴固是義分之所當然而只以震越俟勘等句語有若塞責者揆以事體道理誠極駭然當該道臣李泰永姑先從重推考何如傳曰卿之草記論列甚爲得體依爲之
정조 20년
尹光顔以吏曹言啓曰乙卯五月初五日傳曰今因漢學講抄啓聞而知之矣處分律名之一時信筆書下者或多不入於歲抄者云使之書入矣觀此該曹錄啓果然矣一竝蕩滌後似此之類若過大赦自該曹草記稟處事分付吏曹如此兵曹可知亦令書入而定式事亦依吏曹例爲之因此見洪時溥之名而思之復科諸人銓曹尙不檢擬近來事皆不欲擔當首爲而然自今日政爲先勿拘擬入此後嚴飭再昨年疏通而擬望之後更不擧論者亦爲一一次第勿拘擬望如是下敎之後又或逡巡更煩飭敎則此乃近來俗習中一事當此矯俗正習之時不爲擧論兩銓當難免重責使之知悉事命下矣處分律名之不入歲抄人勿擬臺垣朴基正拔去臺望申光履刊爾臺職擯之田野李安默刊其選申龜朝勿與法從之列趙鎭井官職付籤以未釋褐施行張錫胤勿擬官職鄭觀輝等矣敢啓傳曰其中拔去臺望者申光履刊其選者申龜朝勿擬官職者鄭觀輝等分揀餘皆勿論可也
정조 20년
尹光顔以吏曹言啓曰侍從臣父年七十人每於歲首抄啓加資而新有應推恩人雖非歲首亦爲抄啓加資事載在法典矣侍從臣父年七十人別單書入之意敢啓傳曰知道
정조 20년
成種仁以都摠府言啓曰今日入直內三廳武兼禁軍及軍兵等當爲中日習射而受勅書頒敎相値不得爲之之意敢啓傳曰知道
정조 20년
成種仁以兵曹言啓曰羽林衛將鄭宅興身病猝重時月之內無望供職呈狀乞遞宿衛領軍之將不可久曠改差何如傳曰允
정조 20년
徐有鍊以兵曹言啓曰依下敎內吹李世興等九名龍虎營拘留之意敢啓傳曰知道
정조 20년
徐有鍊以兵曹言啓曰依傳敎晉州居前萬戶朴旨鳳地處關問該道則朴旨鳳今年四十一歲乙巳宣薦祖進士挺新曾祖生員泰茂高祖水使昌潤云榜目薦記相考則果爲的實之意敢啓傳曰水使之玄孫何官不爲卿其招見身手後草記可也
정조 20년
成種仁以兵曹言啓曰今三月初二日二所巡廳犯夜被捉右捕廳捕校金振聲依更數嚴棍二十度之意敢啓傳曰知道雖是前銜名以捕校焉敢犯夜乎移送該廳更加各別嚴治以懲他校後草記可也
정조 20년
徐有鍊以兵曹言啓曰昨日景福宮入直衛將金壽澤手本內西城外居一常漢越入城內偸斫雜木一枝之際爲巡審軍所捉嚴査其株數則前後偸斫潛賣於洞里者合爲十七株穉松云莫重空闕之內有此犯斫事極驚駭捉來嚴問則果如衛將所報故犯斫一漢及買去兩漢一竝移法司照律嚴繩當該衛將不能先事檢飭之罪尤涉可痛爲先汰去自臣曹決棍懲礪何如傳曰允衛將猶有捉納之勞只棍勿汰守直中官不卽摘發令內侍府分付汰去可也
정조 20년
尹光顔以義禁府言啓曰今日赦單子書入之際未及拿來罪人中寧城前僉使韓述道矇然落漏故修正以入而臣等不察之失惶恐敢啓傳曰知道
정조 20년
李海愚以義禁府言啓曰赦單子啓下時囚罪人鄭周誠李貞坤柳曮南志復李義鳳李周憲洪守榮李素金履顯尹載伋保放罪人尹坤具絳曺翰振閔昌爀李錫夏等放金晦彬事關邊政民隱不可白放追奪告身一等放送未及拿來罪人成鼎柱李惟稱待畢賑拿來罪人卞緯鎭林淳浩沈養之待畢捧糴拿來罪人金宅和草記未下罪人徐有和等分揀門黜罪人申耆金履素放罪名特爲蕩滌事命下矣鄭周誠李貞坤柳曮南志復李義鳳李周憲洪守榮李素金履顯尹載伋尹坤具絳曺翰振閔昌爀李錫夏等放送其中時任守令當日還官事嚴飭金海彬奪告身一等放送成鼎柱李惟稱卞緯鎭林淳浩沈養之金宅和徐有和等分揀而申耆金履素等放送後罪名蕩滌之意敢啓傳曰知道
정조 20년
李海愚以義禁府言啓曰前知義禁尹師國前同義禁宋鍈李鼎運施以邊遠安置之律事承傳啓下矣尹師國慶尙道蔚山府安置發遣府都事押送配所宋鍈咸鏡道吉州牧安置發遣府書吏押送配所李鼎運以忠淸監司時在任所全羅道康津縣安置發遣府書吏自任所交龜後執捉仍令押送配所何如傳曰允
정조 20년
李海愚以義禁府言啓曰保放罪人韓用龜趙台榮李基慶竝分揀放送事命下矣韓用龜趙台榮李基慶分揀放送之意敢啓傳曰知道
정조 20년
李海愚以刑曹言啓曰衣下敎南學庫直齋直等一倂捉來査問取招則庫直金德龜以爲齋儒鄭履周昨夜下去本家而欲免夜禁渠持到記隨往而到筆洞被捉巡檢渠則以所持到記之體重使之還歸齋生及其奴子捉付伏處故還告齋中後與假庫直金光信齋直裵廷郁同爲下去伏處欲爲救出齋儒則座更軍挽拒不從故渠與金光信捽曳數次若干批頰仍爲奪來云假庫直金光信則以爲齋儒被捉巡檢之由金德龜來告齋中言及於渠要與偕往故渠果隨去呼座更放出儒生則更軍牢拒不聽故渠與德龜扶執更軍批頰捽曳仍奪儒生而來云齋直裵廷郁則以爲渠以童蒙齋直聞齋儒之被捉巡邏隨往庫直輩而已初無犯手於更軍之事云矣金德龜憑藉到記冒犯夜禁已極可駭而儒生被捉之後歸告本學聚會學隷毆打更卒奪去儒生之狀萬萬痛惡金光信與德龜結黨同往手打更卒奪去儒生極爲可痛竝各別嚴刑照律重勘裵廷郁雖無犯手之事隨衆偕往則其同情參涉可知不可以渠之發明有所參恕懲治放送犯夜儒生鄭履周身爲齋儒冒禁犯夜已極可駭而及其被捉之後敢生掉脫之計一任學隷之作拏乘隙脫去者究厥所犯亦極駭痛自臣曹捉來照法勘處何如傳曰允觀此草記可知其下輩所爲之無狀所謂學隷一倂嚴刑三次勿限年定配不能檢飭之入直官員汰去齋生停擧該儒別無所犯且云有帖文則與故犯有異而何必夜行以犯夜律勘治放逐本鄕可也
정조 20년
李海愚以刑曹言啓曰卽接禮曹移文則大典通編諸科條幼學以下水軍充定者初試入格則免役事載錄矣載寧郡水軍申百顯今番別試初試一所入格申百顯依法典免役放送後徒流案頉下之意分付道臣何如傳曰允
정조 20년
李海愚以刑曹言啓曰依下敎臣等開坐朝房禁府執吏書吏金台鉉捉來嚴問則以爲昨年正月赦典時有諸罪人等放釋釐正抹去之命而伊時本府堂上李𡊠尹師國宋鍈李鼎運等以罪名之關係莫重不爲擧行仍爲陳疏見阻於喉院不得入啓其後堂上以語涉禁令不敢以此等事有所提起自陷於掩置之罪而至於今番赦令時時堂上亦以爲關係至重旣不敢擧行又不敢掩置故不得已書入於單子敢啓傳曰知道
정조 20년
李海愚以刑曹言啓曰因一所巡廳啓辭去月二十六日二更量犯夜人幼學睦祖發執捉移送秋曹事命下矣睦祖發依更數次笞五十度放送之意敢啓傳曰知道
정조 20년
李海愚以右邊捕盜廳言啓曰以兵曹草記批旨內雖是前銜名以捕校焉敢犯夜乎移送該廳更加各別嚴治以懲他校後草記可也事命下矣謹依傳敎本廳軍官金振聲各別嚴棍二十度之意敢啓傳曰降定賤苦之役可也
정조 20년
蔡弘遠以右邊捕盜廳言啓曰謹依下敎臣廳軍官金振聲降定捕卒之意敢啓傳曰知道
정조 20년
司諫朴瑞源掌令吳鵬南獻納閔師宣校理李福潤金銑正言吳翰源修撰金熙采副修撰李景溟啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根抵則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年而轉而爲伏閤之爭當日處分迺至於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理深精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾箇凶賊接迹而起藉爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行又爲煽亂之窩窟而近畿尙置思之及此每不覺懍然迺於頃者伏承傳敎下者罪人之不在黜置之所果是眞的矣其爲驚心痛骨當復如何還發配所之啓幸蒙允兪出置城外之命遽又繼下使亘古所無之劇逆自同無故任便居住於城闉咫尺之地此何刑政此何擧措神人之憤鬱由是益激宗社之憂虞從此轉深三尺之至嚴一刻難貸請寢罪人鄭致達妻出置城外之命依前還發配所亟令王府快正典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者唯大計之沮遏也與國榮所謀議者唯國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草木罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後四字刀割凶謀逆節及今益彰擧國臣民腐心之痛切齒之讎尤有倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品濫據勻軸之任眷遇何如恩造何如而賦性側媚宅心陰祕莫念國恩之圖報徒知凶賊之力護耇輝復出之說暗地和應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心而筆諸書者耶且況綱打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之於嵩賊堅之於積一行刀割姻附賊復陰助聲勢不軌之跡已綻懷二之謀難掩賊復之輸款卽尙喆之結案揆以邦憲焉逭天討而當律未施陰誅先加輿憤去而愈菀國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥戮之典十三行刀割向來城門事至今追思不覺驚駭鸞駕將至魚鑰徑下深夜路次淸蹕久駐此實前所未聞伊時處分曲加酌量分別輕重而至於留都大臣京城事務無不專管則時値回鑾在卽夜色向深固當列置探候恪勤擧行預請慈旨仍留門鑰此是道理之當然事面之得宜而旣不得先時檢察又未能臨機周旋致有此無前之擧歸之以無妄亦罪也謂之以不察而不察亦失也加施不敍至勤於聖敎當發公議尙寂於數旬豈可以事在過境置而不論請前判敦寧金履素爲先削奪官爵門外黜送答曰不允其中三字刀割末端事當初持難於賜批出於尊臺風杜後弊而尙不停啓出場無期反非爲大臣之道依啓
정조 20년
以禁府門黜罪人金履素申耆赦單子傳于成種仁曰以上放罪名特爲蕩滌
정조 20년
傳于李海愚曰向來事其罪一則騎堂二則騎堂也然以留都諸務大臣莫不主管無論知與不知飭勵之政當從大官始罷官特勘意在責備伊後臺批則尊事面間又値齋出場此遲念卿栖屑鄕廬爲之悶菀今幸公議旣伸敦銜敍付自此卿必受以爲謝聞當卽日復路而其在敬禮之道常規不可廢遣入侍史官傳諭此意卿須偕與上來仍傳于蔡弘遠曰此傳諭入侍史官傳諭于金判敦寧
정조 20년
兵曹啓目今番別試武科出身依定式中庶外兩班子枝赴防當赴者發送防所關西則江邊北關則六鎭分防之意申飭何如判付啓依允爲旀嶺南人趙沆等異於京華勢閥拔去爲旀赴防之法意何如則近久廢閣者極爲不成說乙仍于欲爲申明今番不許除防是置此後段除非慶科之有特敎除防之時則自下每防提稟之習各別嚴禁爲良如敎
정조 20년
禁府啓目中官梁濟漢原情云云傳旨內辭緣泛稱遲晩刑推得情何如判付啓罷職放送爲良如敎
정조 20년
判中樞府事李命植疏曰伏以臣年至病痼重以情地危臲不敢比肩廁跡於周行之間者已多年所乃於三四年以來誤恩荐下縻之以外內重任責諭隆摯榮寵殊絶臣身非己有冒沒彈冠反顧初心判成兩截拊躬悼歎無面可顯爲世所棄天亦廢之忽自昨夏重嬰奇疾不但聽官之全塞氣息綿綴神精耗脫喘喘床席朝不及夕近日風寒諸症越添省覺都亡有時自念餘日無幾將不免爲壞防沒恥之人小少自期豈至於斯而老來成就只是一介罔兩漢而止耳臣年位已極卽日就化固無所恨獨此微諒莫守進退無據此何人哉寧不怛然且況臣兼綰諸務之中惠廳是國計所關何等要重雖使臣不病固難冒當見今經用不敷規劃無策以至句校文簿管束胥徒俱未能焉種種顚錯憒憒不稱前疏所云鼠穴難遏狐惑轉甚者卽實際語也一向蹲仍其所妨公而病國者將復如何一縷未泯此心耿耿寤寐思惟尤爲罔措夫不能則止不才者退此固不易之常理而七十致仕最是禮防之大者前後陳懇誠意淺薄未承兪音今則八耋已迫若又不得一許則臣雖百死何以自暴情素得爲桑楡之收乎非不知屢瀆之爲萬萬惶悚而亦有不暇恤者玆又剖心瀝血而申言之伏乞聖明更垂諒察特下許令致仕四字之命則臣於未死之前其銘鏤隕結難盡臣方伏地以俟之若其號呼不止瀆擾崇嚴之罪亦加重勘以肅朝綱焉臣無任云云答曰省疏具悉卿之欲得許令致仕四字之稱疏近十上而約己守法老猶不倦所請宜不允
정조 20년
判義禁洪檍疏曰伏以臣冒控悲苦之懇冀蒙矜許之恩及奉批旨慰之以卿猶不衰諭之以豈可便許有若鞭策之可强尙靳簪履之永棄臣伏地擎讀惘然失圖竊自悲癃痼之狀獨未蒙體諒之恩也嗚呼犬馬無知也而尙有戀主之心蛇雀至微也而猶懷報德之意臣雖無狀苟或精力之可堪則受恩如天豈忍便訣而經年積痾長時沈淹痰癖所亘屈伸皆牽風眩所暈動作輒仆視聽昏聵酬酢顚錯脚力痿軟行步艱澁重以一門盡衊萬念都灰有官則莫效趨走之義有召則輒犯違傲之科義分都虧合被重譴而每荷聖慈曲加容貸俾不督迫臣之偃息床笫保有形骸者莫非天地庇覆之德也況近日所叨兩任俱係緊重不容一日瘝曠而臣之精神筋骸無以自效於議讞之地侍衛之班呈告懸病逐日爲課慢命轉甚負罪至深撫躬悚惕生不如死顧今一二同社之臣特蒙殊寵獲遂至願優遊自在榮耀備極孤恩如臣何敢羨他晩節躡其後塵而惟此息補之計疾痛之呼衷情所迫煩瀆不已倘蒙容光之照俯燭瀝血之忱及此餘生特賜殘骸以卒生成之澤則此生此世未酬之恩但以結草爲期而已伏乞聖明俯垂矜察曲循至懇焉臣於告退之章愚忱耿耿敢此附陳焉伏惟我殿下以天縱之聖挺首出之智在廷諸臣旣無足以仰望餘光故憂勤庶政獨勞萬機至于簿書之繁獄愼之賾莫不躬自聽覽親加裁處涵包巨細罔有遺漏雖殿下心存民樂此不疲而實非古聖人頤養之道也況我殿下春秋已過鼎盛之時以閭巷庶言之年踰四旬則有難復責以少壯之事惟聖人淸明在躬志氣如神固非可以常情仰窺而若夫血氣之運則亦無以甚異於凡人矣殿下豈可以志氣之不衰而不思血氣之有時或損也哉伏願聖上從今以往少除應接之勞深軫保嗇之方以答上下神人之望焉天錫元良尺衣漸長睿質夙就玉度天成講書而音響洪亮運筆而心劃沈健氣度宏遠智思超睿猗歟盛哉天旣以如此美質付畀我元子若其敎導成就之方專在於我殿下殿下其可以少忽乎昕夕左右之間起居動作之際殿下所以身敎而口授使之耳熟而目習者固宜無所不用其極而至於阿保奉侍之流携僕陪從之徒亦擇其老成謹愼者俾不敢以玩好奇衺之物閭里鄙俚之談或得以交亂於視聽之間則養正豫敎之道亦在於尋常日用之中而將與离筵講讀之工有表裏交修之效矣伏願聖上覽古人少成習慣之論遵列朝傳心作聖之規克盡輔導之方以基億萬年無疆之休焉臣無任云云答曰省疏具悉兩件當體念而懸車之請如卿筋力決難許之勿辭行公
정조 20년
大司諫李義綱疏曰伏以近日法綱漸弛隄防不嚴有識之憂慨固已久矣至於日前金鍾純趙潞鎭調用之命尤有所萬萬驚歎者當是年是月之回有記舊錄後之擧聖念所及孰不欽仰而第此兩人初非擬議於仕路者今若一例甄拔便同無故之人則其將國不國而人不人矣幸因銓堂執藝之請雖不擧行而該曹草記批旨中回呻爲笑寸數亦遠之敎實非今日廷臣所可奉承者此若登諸朝紙播示中外則其爲觀瞻之駭惑當如何哉嚬笑之微明主猶愛筆削之法聖人且謹臣謂聖批中二句語及此兩人擬入之命竝卽反汗以嚴公法焉壇享親將事體至重而日昨省牲時忠良後裔之階上成班者擧案不少而及其陪享殆減其半已不勝其駭然乃於將徹之際峩冠博帶摩肩連踵雜遝塡門便若場屋莫重肅穆之地有此顚倒之擧若使京兆預先整待及時入參則寧有如許紛雜之弊乎臣適忝執法之列目見駭異之事不敢終默略此附陳京兆當該堂郞竝施譴罷之典斷不可已也乃伏念臣於見職豈有一分堪承之望而逖違之餘急於叩謝他不暇顧章皇出肅而臣之偏母年近八耋長在床褥近添輪行感疾食飮全却眞元凜綴藥餌罔效症形危重臣以終解之身實無離側供職之望伏乞聖慈天地父母亟命鐫削臣職以便救護不勝大願臣無任云云答曰省疏具悉兩相家事若非逢今年是月此日則賞筵之擧世宥之典猶難擬議於彼況加之以冠帶俾廁周行者恩欲歸於昔年法不得已暫屈爾等寧不言下將順乎京兆堂郞譴罷事儒武參班係是定式後初行合有分揀堂上亦因政府草記已令問備郞官亦爲推考爾其勿辭救護